คนร้ายยิงพ่อค้าทุเรียน จ.ยะลา เจ็บ 1 
นายกามัน พีระ พ่อค้ารับซื้อทุเรียน ชาวตำบลยะหา ถูกนำตัวส่งโรงพยาบาลกาบัง หลังถูกคนร้ายซุ่มยิงบริเวณสี่แยกบ้านคลองน้ำใส ถนนบาละ - คลองน้ำใส หมู่ที่ 2 ตำบลบาละ อำเภอกาบัง จังหวัดยะลาเมื่อช่วงค่ำวานนี้ (7 ส.ค.) ขณะเข้าไปซื้อทุเรียนจากชาวบ้านในพื้นที่ นายกามันถูกยิงที่บริเวณขาขวา2 นัดได้รับบาดเจ็บสาหัส ในที่เกิดเหตุพบเพียงกองเลือดสอบสวนเบื้องต้นทราบว่าขณะที่นายกามันขับรถยนต์เข้าไปรับซื้อทุเรียนจากชาวตำบลที่เกิดเหตุ มีคนร้ายไม่ทราบจำนวนซุ่มป่าข้างทางใช้ปืนอาร์ก้าและเอ็ม 16 กราดยิงหลายนัด ทำให้กระสุนถูกบริเวณขา แต่นายกามันฝืนใจขับรถออกมาจากที่เกิดเหตุประมาณ 1 กิโลเมตรก่อนจะขอให้ชาวบ้านช่วยนำส่งโรงพยาบาล ส่วนสาเหตุอยู่ระหว่างสอบสวนว่ามาจากเรื่องธุรกิจรับซื้อผลไม้ หรือการสร้างสถานการณ์
 พ่อค้ารับซื้อทุเรียนถูกยิงบาดเจ็บสาหัสในอำเภอกาบัง จังหวัดยะลา ขณะเข้าไปซื้อทุเรียนจากชาวบ้านในพื้นที่
ทุเรียน,พ่อค้า,ยะลา,ยิง